**Olvasójegy szám:**

|  |
| --- |
|  |

**Olvasói Nyilatkozat**

Alulírott ………………………………………………………… ezúton könyvtár használói jogviszonyt létesítek a Kodolányi János Közösségi Ház és Könyvtár (továbbiakban: Könyvtár), hozzájárulok, hogy a Könyvtár az alábbiakban általam önként megadott, és személyazonosításra alkalmas okirattal igazolt adataimat számítógépes nyilvántartásában rögzítse, és a továbbiakban az erre vonatkozó jogszabályokban meghatározott módon kezelje.

*Kötelező, törvényben előírt adatok:*

Az olvasó neve: ……………………………………………………………...

Anyja neve: …………………………………………………………………

Születési helye, ideje: ……………………………………………………….

Lakcíme: …………………………………………………………………….

*A kapcsolattartást segítő adatok (nem kötelező):*

Értesítési címe: ………………………………………………………………

Telefonszáma: ……………………………………………………………….

E-mail címe: …………………………………………………………………

Iskola / óvoda neve ………………………………………………………….

Adminisztrációs hírlevelet: kérek / nem kérek

*Adminisztrációs hírlevél: Lejárat előtti értesítő,*

*(megfelelő aláhúzandó)*

Kötelezem magam, hogy az általam kikölcsönzött könyveket, folyóiratokat, egyéb kölcsönzött írott formájú dokumentumokat, illetve audiovizuális és elektronikus dokumentumokat a kölcsönzési határidőben a Könyvtár részére visszaadom.

Kötelezem magam, hogy esetleges késedelmem esetén a mindenkor hatályos Könyvtárhasználati szabályzatban a késedelemért előírt díjat megfizetem.

Vállalom, hogy a szerzői jogvédelem alatt álló dokumentumokról másolatot nem készítek.

Kötelezem magam, hogy a könyvek, kölcsönvett anyagok megrongálódását, elvesztését haladéktalanul bejelentem, és ebben az esetben – a bejelentéstől, bejelentés hiányában kölcsönzési idő lejártától, illetve a Könyvtár esetleges írásbeli felszólítását követően haladéktalanul, de legkésőbb 15 napon belül a mindenkori újkori beszerzési árat, illetve a beszerzés költségeit megfizetem, továbbá ezen kártalanításon túl a Könyvtárnál ezzel okozati összefüggésben felmerült károkat a Könyvtár részére megtérítem.

Tudomásul veszem, hogy amennyiben az elveszett, vagy megsérült dokumentumot magam kívánom beszerezni és pótolni a Könyvtár részére, úgy azt a Könyvtár saját szakmai belátása szerint megvizsgálja, és a pótlást visszautasíthatja, mellyel egyidejűleg a Könyvtárhasználati szabályzat, és a fentiek szerinti pénzbeli megtérítést követelheti.

Tudomásul veszem, hogy amennyiben a Könyvtárral szemben fennálló, fentiek szerint esedékes bármely fizetési kötelezettségemnek nem teszek eleget, úgy a Könyvtár minden további felszólítás nélkül, az illetékes bíróság előtt velem szemben benyújtott fizetési meghagyás / peres eljárás útján behajtja.

**Adatkezelési tájékoztató**

A Kodolányi János Közösségi Ház és Könyvtárba történő beiratkozással összefüggésben végzett adatkezelésről

A Kodolányi János Közösségi Ház és Könyvtár (a továbbiakban: Könyvtár) kiemelt figyelmet fordít arra, hogy adatkezelése során az információs önrendelkezési jogról és az információszabadságról szóló 2011. évi CXII. törvénynek (a továbbiakban: Infotv.), az Európai Parlament és a Tanács (EU) 2016/679 Rendelete, az egyéb jogszabályoknak és a Nemzeti Adatvédelmi és Információszabadság Hatóság (a továbbiakban: NAIH) tevékenysége során kialakult adatvédelmi gyakorlatnak megfelelően járjon el.

A Könyvtár ezúton tájékoztatja látogatóit az olvasói beiratkozással és a hírlevél szolgáltatással összefüggésben kezelt személyes adatokról, a személyes adatok kezelése körében követett gyakorlatáról, a személyes adatok védelme érdekében tett intézkedésekről, valamint az érintettek jogai gyakorlásának módjáról és lehetőségeiről.

1. Az Adatkezelő

A beiratkozás során megadott személyes adatok kezelője a Könyvtár (2089 Telki, Petőfi utca 2-4.)

1. Az adatkezelés jogalapja és célja

A honlapon történő regisztráció, valamint a személyes beiratkozás során kötelezőként kért adatok gyűjtésének törvényi jogalapja az 1997. évi CXL. törvény 57. §-a és az 1996. évi XX. törvény 4.§-a.

A kapcsolattartás érdekében elkért adatok gyűjtésének jogalapja az adatok tulajdonosának hozzájárulása.

Az adatok kezelésének célja a könyvtárhasználat biztosítása, valamint a kapcsolattartás és a tájékoztatás lehetőségének megteremtése a minőségi szolgáltatás érdekében.

Az adminisztrációs hírlevelekben tájékoztatjuk beiratkozott olvasóinkat az általuk kért előjegyzések státuszáról, a kölcsönzési határidő közelgő lejártáról, a késedelemmel összefüggésben fogalmazzuk meg felszólításunkat, vagy egyéb információkat közlünk szolgáltatásainkról. A könyvtári hírlevelekben szakmai programjainkról, rendezvényeinkről adunk tájékoztatást

1. A kezelt adatok köre, az adatkezelés időtartama

A könyvtárhasználói jogviszony létrejöttéhez a fent hivatkozott törvény alapján szükséges megadni a családi és utónevet, a születési családi és utónevet, a születés helyét, idejét, anyja születési családi és utónevét valamint az állandó lakcímet. A kapcsolattartás érdekében kérjük a beiratkozó olvasó értesítési címét, telefonszámát és e-mail címét.

Másodlagos információk

A könyvtárhasználói jogviszonyból eredően tároljuk az olvasó kölcsönzési adatait.

Könyvtárunkban vagyon- és személyvédelmi célból zártláncú kamerarendszer működik. A felvételeket saját videószerveren rögzítjük, és két hétig tároljuk. A két hétnél régebbi felvételeket a szerverről automatikusan töröljük.

Az adatkezelés a fennálló jogviszonyig illetve az érintett hozzájárulásának visszavonásáig történhet, ha az a Könyvtár törvényekben meghatározott adatkezelésre vonatkozó jogalapját nem sérti, különös tekintettel arra, ha az érintettnek a Könyvtár felé rendezetlen tartozása van. A hírlevelekről az abban foglalt záradék szerint lehet leiratkozni.

1. Az adatokhoz történő hozzáférés, adatbiztonsági intézkedések

Az érintettek által megadott személyes adatok és a jogviszonyból keletkező másodlagos információk kezelésére kizárólag a Könyvtár munkatársai jogosultak, kizárólag feladatkörükben eljárva, feladataik ellátása érdekében. A Könyvtár a személyes adatokat a legnagyobb körültekintéssel, szigorúan bizalmasan, kizárólag a szolgáltatások igénybevételéhez szükséges mértékben kezeli, azokat csak a titoktartási kötelezettséget vállaló Netlib Kft-nek (1148 Budapest, Örs vezér tere 1.), mint a Könyvtár által használt Szikla21 Integrált Könyvtári Rendszer fejlesztőjének és üzemeltetőjének, a Könyvtárral szerződésben álló adatfeldolgozónak adja át. A Könyvtár az Adatvédelmi Szabályzatában foglalt megfelelő informatikai biztonsági intézkedésekkel gondoskodik arról, hogy az érintetek által megadott személyes adatokat védje többek között a jogosulatlan hozzáférés és jogosulatlan megváltoztatás ellen. Az informatikai rendszer naplózza a beavatkozásokat.

1. Az érintett adatkezeléssel kapcsolatos jogai

Az érintett a Könyvtárnál kezdeményezheti:

tájékoztatását személyes adatai kezeléséről, személyes adatainak helyesbítését, személyes adatainak törlését, zárolását.

A Könyvtár az adatkezelésről, a helyesbítésről, a zárolásról és a törlésről, illetve az ezekre irányuló kérés teljesítéséről vagy annak akadályáról a kérelem benyújtásától számított 10 munkanapon belül írásban – az érintett hozzájárulásával elektronikus úton – értesíti a kérelem előterjesztőjét, a kérelem elutasítása esetén az elutasítás ténybeli és jogi indokaival és a jogorvoslati lehetőségekre vonatkozó tájékoztatóval együtt. Az érintett az adatkezeléssel kapcsolatos kérelmét a Könyvtárhoz postai úton benyújtott írásbeli kérelemmel, vagy a konyvtar@telki.hu e-mail címre történő elektronikus levél küldésével kezdeményezheti.

1. Az érintett adatkezeléssel kapcsolatos jogérvényesítési lehetősége

Az érintett az általa tapasztalt jogellenes adatkezelés esetén elsősorban a Könyvtárhoz, mint személyes adatainak kezelőjéhez fordulhat a jogsérelem orvoslása érdekében. Amennyiben ez nem vezet eredményre, vizsgálatot kezdeményezhet a NAIH-nál (1125 Budapest, Szilágyi Erzsébet fasor 22/c, ugyfelszolgalat@naih.hu), vagy bírósághoz fordulhat.

A NAIH a panaszokat csak abban az esetben vizsgálja ki, amennyiben az érintett előzetesen már megkereste a Könyvtárat a bejelentésben megjelölt jogainak gyakorlásával kapcsolatban.

Kijelentem, hogy a Könyvtárhasználati Szabályzatot és az Adatkezelési tájékoztatót megismertem, az abban foglaltakat magamra nézve kötelezőnek fogadom el.

Kelt, …………………………………….

………………………………………

Törvényes képviselő

**Olvasójegy szám:**

|  |
| --- |
|  |

**Készfizető kezességi szerződés**

Amely létrejött a Kodolányi János Közösségi Ház és Könyvtár (2089 Telki, Petőfi utca 2-4.) (továbbiakban Könyvtár), valamint

Név: …………………………………………………………………………………………..

Lakcím: ………………………………………………………………………………………

Anyja neve: …………………………………………………………………………………..

Születési idő: …………………..……………………………………

mint törvényes képviselő\* készfizető kezes (a továbbiakban Kezes) között.

Jelen szerződés célja, hogy a könyvtárba beiratkozott kiskorú vagy külföldi állampolgár olvasó könyvtárhasználatával összefüggő, a Könyvtárhasználati Szabályzatában foglalt kötelezettségek teljesítését biztosítsa.

A Kezes a Polgári Törvénykönyvről szóló 2013. V.tv. (továbbiakban: Ptk.) 6:416-418, valamint 6:420. § -ában szabályozottak alapján kezességet vállal a könyvtárba beiratkozott kiskorú vagy külföldi állampolgár olvasó

Név: …………………………………………………………………………………………...

Lakcím: ………………………………………………………………………………………..

Olvasójegy száma: ………………………

(továbbiakban Kötelezett) által a Könyvtárhasználati Szabályzatban foglaltak be nem tartásából eredő díjfizetési kötelezettség teljesítéséért.

A Kezes által vállalt kezesség készfizető kezesség, a Kezest nem illeti meg a Ptk. 6:419. § -ban foglalt sortartás kifogása.

A Könyvtár a Könyvtárhasználati Szabályzatát a Kezes részére a helyszínen, valamint a Könyvtár honlapján hozzáférhetővé és megismerhetővé tette.

Jelen szerződést a felek határozott időre, a Kötelezett beiratkozásának időtartamára kötik, kivéve, ha a Kötelezett ezen időtartam alatt betölti 18. életévét. A készfizető kezesség a Kötelezett 18. életévének betöltésével automatikusan megszűnik.

A jelen szerződésben nem szabályozott kérdésekben a Ptk. szabályai irányadóak.

Kelt, ………………………

|  |  |
| --- | --- |
| ………………………………………………..  A Könyvtár képviseletében | …………………………………………………..  Kezes |

*\*Külföldi állampolgárért vállalt kezesség esetén törlendő*